Uganda Revenue Authority

Uganda Revenue Authority ( URA ) kitongole kya gavumenti ekisolooza omusolo ekyatandikibwawo Palamenti ya Uganda. Kikolera wansi wa Minisitule y’Eby'ensimbi, Okuteekateeka n’Enkulaakulana y’Eby'enfuna, URA evunaanyizibwa ku kusa mu nkola, okwekeneenya, okukung’aanya, n’okubala emisolo egy’enjawulo egyateekebwawo mu Uganda . 

 Wekisingaanibwa 
Ekitebe kya URA ekikulu kisingaanibwa ku kizimbe kya myaliro 22, ekimanyiddwa nga Uganda Revenue Authority House (URA Tower), kisangibwa ku Plot M 193/4 Kinnawataka Road e Nakawa mu Industrial Area, mu Divizoni y'e Nakawa mu Kampala, ekibuga ekikulu ekya Uganda era ekisinga obunene.   Ekifo kino kiriko kiromita  6.5 (4 mi), ng'okozeseza luguudo, mu buvanjuba  ng'ova mu kibuga wakati.  Endagiriro z'ekitebe ky'ekitongole kino ziri 0°19'48.0"N 32°37'10.0"E (Latitude:0.330000; Longitude:32.619444). 

 Ebikikwatako 
Allen Kagina yaleetawo enkyuukakyuuka nnene mu kulwanyisa obuli bw'enguzi mu URA bwe yalondebwa ng'akulira ekitongole kino 2004. Minisita w'Ebyamawulire Rose Namayanja yagambye nti, "Mu bukulembeze bwa Muky Allen Kagina, tufunye obuwanguzi mu kuyonja URA era n'okusolooza omusolo buli mwaka kulinnye. Embeera si mbi nga bwe yali." Okusinziira ku lupapula lwa Daily Monitor endowooza eno yagabanibwa na pulezidenti wa Uganda . 

 Engeri gyekizze kikolamu emirimu gyakyo 
Mu 1991, URA bwe yatandikibwaawo, okusolooza omusolo kwali ebitundu 6.8 ku 100 ebya GDP, nga kwali kubalibwaamu obuwuumbi 133. Mu 2015, emisolo egyakunganyizibwa gyali  ebitundu 13 ku 100 egya GDP, nga gyali gibalibwaamu obutabalika bwa ssente 11.2 trillion. URA yali egenderera kwongeza okusolooza omusolo okutuuka ku bitundu 16 ku buli 100 egya  GDP okutuuka mu 2020. 

 Enzirukanya y’emirimu 
Nga 29 Ogwokusatu 2020, Pulezidenti wa Uganda HE Gen. Yoweri Kaguta Museveni yalonda John Musinguzi Rujoki ku ky'okukulira ekitongole kino. Yadda mu bigere bya munnamateeka Doris Akol eyalondebwa nga 27 Ogwekumi  2014 Minisita w'Ebyensimbi mu Uganda mu kiseera ekyo Maria Kiwanuka .  Allen Kagina eyaweereza ku ntikko ya URA okumala ebisanja bibiri eby’omuddiring’anwa eby’emyaka etaano nga Doris Akol tannawumula.  Okusobola okulabirira abakozi baakyo abasinga obungi mu kifo ekimu, URA yazimba omunaala ogw’emyaliro 22 nga guliraanye ekitebe kyayo e Nakawa, guno gwagwa mu 2018,  era ne gutandika okukola mu butongole mu Ogwolubereberye 2019. 

 Abazze bakikulembera 
Ekimeeza wamaagna kiraga abazze bakulembera ekitongole kino okuva lwekyatandikibwaawo mu 1991. 
+Abazze bakulira ekitongole ekivunaanyizibwa mu kusolooza omusolo okuva lwekyatandikibwaawo mu  EddaalaEyali akikulira  Okuva Mpaka nga Ebiwandiiko 1. 1.Edward Larbi Siaw1991 1997  2. 2. Elly Rwakakooko 19972000  3. 3.Stephen Besweri Akabway2000 2001Mu busoobozi bw'okukola 4. 4.Annebritt Aslund 2001 2004  5. 5. Allen Kagina 2004 2014  6. 6.Doris Akol 2014 2020  7. 7. John Musinguzi Rujoki 2020N'okutuusa kati 

 Olukiiko olufuzi 
Ekitongole kya gavumenti kirabirirwa olukiiko olufuzi olw’abantu musanvu, nga baalondebwa minisita wa Uganda ow’ebyensimbi.  Okuva mu Gwomukaaga 2020, ekimeeza  wansi kiraga enkola y’olukiiko olufuzi olwa URA.
+Abakiise ku lukiiko olufuzi olwa olw'ekitongole Ekiwooza Omusolo mu Uganda Eddaala Erinnya lye Omugaso Emirimu Emirala Ebiwandiiko 1. 1. Juma Kisaame Ssentebe Eyali akulira bbanka ya DFCU  2. 2. John Musinguzi RujokiKamisona genero  3. 3.Patience Tumusiime Rubagumya Omuwandiisi w’olukiiko olufuziKamisona wa URA avunaanyizibwa ku by'Amateeka n'Ensonga z'abatuula ku kakiiko  4. 4. Ramatham Ggobi Omuwandiisi w’eggwanika Omuwandiisi ow’enkalakkalira mu minisitule y’ebyensimbi  5. 5.Helen Awidi Memba  6. 6. Loy Tumusiime Memba  7. 7. Michael Wamibu Memba 

 Laba nebino 

 Ekizimbe kya URA House 
 Eby'enfuna bya Uganda
 Minisitule y’Eby'ensimbi, Enteekateeka n’Enkulaakulana y’Eby'enfuna  mu Uganda

 Ebijulizidwaamu 

 Ewalala w'oyinza okubigya 

 https://en.wikipedia.org/wiki/URA_House
 Shs195 billion paint deal led to URA shake-up